CELEX: 62022TN0072
Language: et
Date: 2022-02-04 00:00:00
Title: Kohtuasi T-72/22: 4. veebruaril 2022 esitatud hagi – Interneto žiniasklaidos asociacija jt versus Euroopa Komisjon

25.4.2022   
            
            
               ET
            
            
               Euroopa Liidu Teataja
            
            
               C 171/41
            
         
      4. veebruaril 2022 esitatud hagi – Interneto žiniasklaidos asociacija jt versus Euroopa Komisjon
      (Kohtuasi T-72/22)
      (2022/C 171/56)
      Kohtumenetluse keel: inglise
      
         Pooled
      
      
         Hagejad: Interneto žiniasklaidos asociacija (Vilnius, Leedu), All Media Lithuania UAB (Vilnius), All Media Radijas UAB (Vilnius) (esindaja: advokaat K. Kačerauskas)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks ja põhjendatuks;
               
            
                  —
               
               
                  tühistada vaidlustatud kiri tervenisti;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja ühe väite.
      
                  1.
               
               
                  Väide, mille kohaselt on hagejate esitatud teavet hinnatud ebatäpselt ning 21. juunil 2020 komisjonile esitatud kaebuses, mis puudutab Leedu avalik-õiguslikule ringhäälingule – “VšĮ „Lietuvos Nacionalinis Radijas ir Televizija“ antud riigiabi, sisalduvaid asjaolusid ei ole nõuetekohaselt uuritud, mistõttu ei võtnud komisjon oma kirjas täielikult arvesse faktilist olukorda ning on rikkunud õigusnormi. Sellega rikkus ta olulisi menetlusnorme ja ELTL artikli 107 lõikega 1 ning artikli 108 lõikega 3 kehtestatud riigiabi kontrollimehhanismi reguleerivaid alussätteid. Komisjoni ebatäpsest hinnangust annavad tunnistust kirjas sisalduvad järgmised vead:
                  
                              (i)
                           
                           
                              komisjon ei ole nõuetekohase hoolsusega ja õiguslikult piisavalt uurinud ja võrrelnud enne 10. detsembrit 1994 olemas olnud kava ja pärast Leedu Vabariigi Leedu riigiraadio ja –televisiooni seaduse (edaspidi „Leedu LRT“) 2015. ja 2020. aasta muudatusi olemas olnud kava kooskõla ja seega on rikkunud olulist menetlusnormi;
                           
                        
                              (ii)
                           
                           
                              komisjon on rikkunud ELTL artikli 107 lõiget 1 ja artikli 108 lõiget 3, kuna ta ei tunnistanud, et Leedu LRT 2015. aasta ja 2020. aasta muudatused kujutavad endast riigiabi meetme muudatusi, mida tuleb komisjoniga kooskõlastada;
                           
                        
                              (iii)
                           
                           
                              komisjon on rikkunud ELTL artikli 107 lõiget 1 ja artikli 108 lõiget 3, kuna ei tunnistanud, et Leedu LRT 2020. aasta muudatused kujutavad endast riigiabi meetme muudatusi, mida tuleb komisjoniga kooskõlastada.